**Kenneth Leroy Carpenter** (født 26. februar 1926 i Seaside i Oregon, død 28. januar 2011 samme sted) var en halfback i amerikansk fotball som spilte for Cleveland Browns i National Football League (NFL), Saskatchewan Roughriders i Canadian Football League (CFL) og Denver Broncos i American Football League (AFL) på 1950- og 1960-tallet. Etter spillerkarrieren var Carpenter trener for lag i CFL, NFL og andre små ligaer i USA på 1960-tallet.

Carpenter kom fra Oregon og skilte seg ut da han spilte for Oregon State University mellom 1946 og 1949. Browns valgte ham i første runde av 1950, den første spilleren laget valgte siden de ble en del av ligaen. Carpenter spilte med Browns mellom 1950 og 1953, en periode hvor laget vant ligatittelen og spilte i tre andre tittelkamper. Han ble utvalgt til Pro Bowl i 1951. Carpenter gikk over til CFL i 1954 og ble snart en stjernespiller for Roughriders. Han ledet Western Interprovincial Football Union i scoring i 1955 og ble utnevnt MVP i divisjonen. I 1955, 1956 og 1958 var han også utnevnt All-Star.

I 1960 ble Carpenter hovedtrener for Roughriders, men fant ikke suksess i rollen. Han gikk deretter tilbake til spillerkarrieren og tilbragte deler av 1960-sesongen med Denver Broncos i den nye American Football League. En rekke trenerjobber i United Football League, Continental Football League og Atlantic Coast Football League fulgte, med ett år som assistenttrener for NFLs Washington Redskins i 1968. Etter idrettskarrieren jobbet Carpenter som head of recreation for Indiana Department of Correction. Han ble innlemmet i Oregon Sports Hall of Fame i 1982 og i Oregon State University Athletics Hall of Fame i 1991.

Tidlig liv og college
---------------------

Carpenter vokste opp i Seaside i Oregon og gikk på Seaside High School. Etter uteksamineringen gikk han på Oregon State University i Corvallis i Oregon. Han spilte halfback for Oregon State Beavers mellom 1946 og 1949. Oregon State endte sesongen 7–1–1 i hans første år, under hovedtrener Lon Stiner og spilte i Pineapple Bowl etter et sesongresultat på 5–4–3 i 1948 da han var junior.

Carpenter løp for 1 003 yards i 1949. Det var tredje best i Pacific Coast Conference og dne første gangen en spiller for Oregon State hadde nådd 1 000 yards på løp. Carpenter spilte i det årlige East–West Shrine Game i januar 1950 og i College All-Star Game, en tidligere årlig kamp mellom mesterne i National Football League (NFL) og et utvalg av de beste spillerne fra college.

Profesjonell karriere
---------------------

NFLs Cleveland Browns valgte Carpenter i første runde av NFL Draft i 1950, lagets første pick siden det ble med i NFL etter All-America Football Conference ble oppløst. Cleveland endte seriespillet 10–2 i Carpenters første år og vant NFL Championship Game 1950. Laget nådde tittelkampen igjen året etter, men tapte da mot Los Angeles Rams. Carpenter hadde en solid sesong, med 118 yards på løp i en kamp mot Chicago Cardinals og endte året med seks touchdowns. Disse prestasjonene kombinert med en touchdown sent i tittelkampen sikret ham en plass i Pro Bowl 1952.

To nederlag til i tittelkampen fulgte i 1952 og 1953, begge mot Detroit Lions. I løpet av sin tid med Browns spilte Carpenter halfback med Dub Jones som en del av et angrep som inkluderte quarterback Otto Graham, fullback Marion Motley og ends Mac Speedie og Dante Lavelli. Han var en nyttig tilføyelse til Clevelands backfield etter at Edgar Jones, Bill Boedeker og Ara Parseghian la opp etter 1949-sesongen.

Carpenter som hadde vært nummer to bak Ray Renfro i 1953-sesongen, valgte å gå over til Canadian Football League (CFL) i 1954 hvor han signerte med Saskatchewan Roughriders i juni. Han var en av flere NFL-spillere som forlot ligaen til fordel for Canada etter at spillernes lønninger falt. I hans første år i Saskatchewan scoret Carpenter ni touchdowns og hadde totalt 1 068 yards fra løp og pasninger. Han ledet også divisjonen i kickoff returns med et snitt på 39 yards. Roughriders endte seriespillet 10–4–2 for en andreplass i CFLS Western Division, da kjent som Western Interprovincial Football Union (WIFU). Laget nådde sluttspillet, men tapte i divisjonens semifinale.

Carpenter hadde nok en solid sesong i 1955 da Roughriders nok en gang endte sesongen på andreplass i WIFU med et sesongresultat på 10–6 og igjen tapte i divisjonens semifinale. Hans 18 touchdowns for 90 points satte en WIFU-rekord og vant ham et Dave Dryburgh Memorial Trophy, som gikk til divisjonens toppscorer. Han var den eneste som ble enstemmig valgt til WIFUs All-Star-lag av sportsjournalister. Han vant også Jeff Nicklin Memorial Trophy, som årlig ble delt ut til WIFUs MVP.

Carpenter hadde sin beste sesong i CFL i 1956 da han løp for 727 yards, tok imot pasninger for 784 yards og tok imot totalt 14 touchdowns. Saskatchewan endte seriespillet 10–6 for andre år på rad og tapte i divisjonens finale. Carpenter ble igjen utnevnt WIFU All-Star.

På grunn av en skade presterte ikke Carpenter på samme nivå i 1957-sesongen. Han tok stort sett imot pasninger den neste sesongen da Roughriders hentet inn halfback Cookie Gilchrist, men ble allikevel utnevnt WIFU All-Star, denne gangen som en end. I 1959 hadde Carpenter bare 490 yards totalt i hans siste sesong som spiller i Saskatchewan.

Trenerkarriere
--------------

Roughriders utnevnte Carpenter til hovedtrener etter 1959-sesongen. Utnevnelsen kom som en overraskelse på grunn av Carpenters manglende erfaring, men han ble valgt fremfor Hamilton Tiger-Cats’ assistenttrener Jack Jacobs og tidligere hovedtrener for Baylor University George Sauer fordi han var kjent med laget og de andre kandidatene ba om høyere lønn. Han ble også anbefalt av Speedie, hans tidligere lagkamerat med Browns, som også hadde gått over til CFL. Carpenters ene år som trener i Saskatchewan kom ikke med suksess. Laget vant kun to kamper og Carpenter sa opp i november, og nevnte at han så på muligheten for en stilling som assistenttrener for Denver Broncos, et lag i den nye American Football League (AFL). Carpenter endte istedenfor opp med å spille som end for Broncos i deler av 1960-sesongen, hvor han tok imot 29 pasninger for 350 yards.

Carpenter tok igjen opp trenerkarrieren i 1962, da som hovedtrener for Indianapolis Warriors i United Football League. Han tilbragte størsteparten av 1960-tallet som trener i UFL og CFL, to mindre ligaer som ikke klarte å konkurrere med NFL og AFL. I 1968 signerte han derimot som assistenttrener for NFLs Washington Redskins etter at hans tidligere lagkamerat med Browns Otto Graham ble hovedtrener. Ett år senere forlot han stillingen for å bli trener for Jersey Tigers i Atlantic Coast Football League i to sesonger.

Senere liv og død
-----------------

Etter trenerkarrieren jobbet Carpenter som director of recreation for Indiana Department of Correction. Han ble innlemmet i Oregon Sports Hall of Fame i 1982 og Oregon State University Athletics Hall of Fame i 1991.

Carpenter døde i 2011 i Washington State.

Referanser
----------

1. 1 2 3 4  «Kenneth L. Carpenter». *The Oregonian* **(engelsk)**. 3. februar 2011. Besøkt 5. januar 2024 – via Legacy.com.
2. 1 2 3  «Ken Carpenter – Football» **(engelsk)**. Oregon Sports Hall of Fame and Museum. Besøkt 5. januar 2024.
3. ↑  «Oregon State Yearly Results» **(engelsk)**. College Football Data Warehouse. Besøkt 5. januar 2024.
4. 1 2  «Ken Carpenter – Cleveland Browns» **(engelsk)**. Trading Card Database. Besøkt 5. januar 2024.
5. 1 2 3 4  Johnson, Hank (12. desember 1959). «Coaching Job To Carpenter». *The Leader-Post* **(engelsk)**. s. 22. Besøkt 5. januar 2024.
6. ↑  Piascik 2007, s. 155. sfn error: no target: CITEREFPiascik2007 (help)
7. ↑  «1950 NFL Draft». *Pro-Football-Reference.com* **(engelsk)**. Besøkt 5. januar 2024.
8. ↑  Piascik 2007, s. 181. sfn error: no target: CITEREFPiascik2007 (help)
9. ↑  Piascik 2007, s. 231–234. sfn error: no target: CITEREFPiascik2007 (help)
10. ↑  Piascik 2007, s. 225, 228. sfn error: no target: CITEREFPiascik2007 (help)
11. ↑  Piascik 2007, s. 228, 233. sfn error: no target: CITEREFPiascik2007 (help)
12. ↑  Piascik 2007, s. 251–253, 280–283. sfn error: no target: CITEREFPiascik2007 (help)
13. ↑  Piascik 2007, s. 191–193, 199. sfn error: no target: CITEREFPiascik2007 (help)
14. ↑  Piascik 2007, s. 200. sfn error: no target: CITEREFPiascik2007 (help)
15. 1 2  «Carpenter of Browns Gets Canadian Job». *Cleveland Plain Dealer*. Regina. 13. juni 1954. s. 7–C.
16. ↑  Piascik 2007, s. 268. sfn error: no target: CITEREFPiascik2007 (help)
17. 1 2 3 4 5 6 7 8  «Ken Carpenter» **(engelsk)**. CFLapedia. Besøkt 5. januar 2024.
18. 1 2  «The Saskatchewan Roughriders' 1954 Season» **(engelsk)**. CFLDB. Besøkt 5. januar 2024.
19. ↑  «The Saskatchewan Roughriders' 1955 Season» **(engelsk)**. CFLDB. Besøkt 5. januar 2024.
20. ↑  «Bombers' Casey Quits Football». *Saskatoon Star-Phoenix* **(engelsk)**. Winnipeg. 12. desember 1955. s. 16. Besøkt 5. januar 2024.
21. ↑  Vickery, Al (8. november 1955). «Five Homebrews Crash All-Star Squad». *Saskatoon Star-Phoenix*. Winnipeg. s. 14.
22. ↑  «Trophy Winner». *The Leader-Post* **(engelsk)**. 9. desember 1955. s. 33. Besøkt 5. januar 2024.
23. ↑  «The Saskatchewan Roughriders' 1956 Season» **(engelsk)**. CFLDB. Besøkt 5. januar 2024.
24. ↑  «Former Beaver Quits as Coach». *Eugene Register-Guard* **(engelsk)**. Regina, Sask. 3. november 1960. s. 3D. Besøkt 5. januar 2024.
25. ↑  «Ken Carpenter NFL & AFL Football Statistics». *Pro-Football-Reference.com* **(engelsk)**. Besøkt 5. januar 2024.
26. ↑  «Ken Carpenter Warrior Coach». *Medford Mail Tribune*. Medford, Oregon. 8. april 1962. s. 6C – via Newspapers.com.
27. ↑  «Jersey Tigers name Carpenter as Coach». *Hartford Courant*. Hartford, Connecticut. 3. april 1970. s. 50 – via Newspapers.com.

### Bibliografi

* Piascik, Andy (2007). *The Best Show in Football: The 1946–1955 Cleveland Browns*. Lanham, MD: Taylor Trade Publishing. ISBN 978-1-58979-571-6.

Eksterne lenker
---------------

* (en) Ken Carpenter (amerikansk fotball) hos Find a Grave

| * v
* d
* r
Cleveland Browns NFL draft picks i 1950 |
| --- |
| 
* Ken Carpenter
* John Sandusky
* Jim Martin
* Johnny Joe Robinson
* Bob (Red) Wilson
* Don Phelps
* Ken Gorgal
* Win Carter
* Russ Frizzell
* Jim Duncan
* Frank O'Pella
* Bob Plotz
* Emerson Cole
* Rupe Wright
* Packard Harrington
* Ted Meland
* Art King
* Hal McKinney
* Joe Trabue
* Butch Songin
* John Hackney
* Leroy Vogts
* Jim Dowling
* Dom Moselle
* Jack Woodland
* Jim Brasher
* Charlie Toogood
* Dick Gray
* Bill Pyle
* Bob Schnelker
* Jim Massey

 |

| * v
* d
* r
Draft picks i første runde av NFL Draft 1950 |
| --- |
| 
* Leon Hart
* Adrian Burk
* Chuck Hunsinger
* Clayton Tonnemaker
* Joe Watson
* George Thomas
* Travis Tidwell
* Lynn Chandnois
* Ralph Pasquariello
* Fred Morrison
* Leo Nomellini
* Stan West
* Ken Carpenter
* Bud Grant

 |

| * v
* d
* r
Cleveland Brownss’ draft picks i første runde |
| --- |
| 
* Carpenter
* Konz
* Rechichar
* Agganis
* Atkins
* B. Garrett
* Bauer
* Burris
* Carpenter
* J. Brown
* Shofner
* Kreitling
* Houston
* Crespino
* Collins
* L. Jackson
* Hutchinson
* Warfield
* Morin
* Matheson
* Upshaw
* Johnson
* Phipps
* McKay
* Scott
* Darden
* Holden
* Adams
* Mitchell
* Pruitt
* R. Jackson
* O. Newsome
* Matthews
* Adams
* White
* Dixon
* Banks
* Rogers
* Junkin
* Charlton
* Metcalf
* Turner
* Vardell
* Everitt
* Langham
* Alexander
* Powell
* Couch
* C. Brown
* Warren
* Green
* Faine
* Winslow
* Edwards
* Wimbley
* Thomas
* Quinn
* Mack
* Haden
* Taylor
* Richardson
* Weeden
* Mingo
* Gilbert
* Manziel
* Shelton
* Erving
* Coleman
* M. Garrett
* Peppers
* Njoku
* Mayfield
* Ward
* Wills
* G. Newsome

 |

| * v
* d
* r
Cleveland Browns NFL-mestere 1950 |
| --- |
| 
* 20 Hal Herring
* 22 Frank Gatski
* 30 Bill Willis
* 32 Lin Houston
* 34 Abe Gibron
* 35 Alex Agase
* 36 Tommy Thompson
* 38 Weldon Humble
* 45 John Kissell
* 42 Derrell Palmer
* 44 Lou Rymkus
* 46 Lou Groza
* 48 Chubby Grigg
* 49 John Sandusky
* 50 Jim Martin
* 52 George Young
* 53 Len Ford
* 56 Dante Lavelli
* 58 Mac Speedie
* 59 Horace Gillom
* 60 Otto Graham
* 62 Cliff Lewis
* 70 Emerson Cole
* 74 Tony Adamle
* 76 Marion Motley
* 80 Warren Lahr
* 82 Tommy James
* 84 Ken Carpenter
* 85 Ken Gorgal
* 86 Dub Jones
* 90 Rex Bumgardner
* 92 Dom Moselle
* 94 Don Phelps

 |
| 
* **Hovedtrener:** Paul Brown

 |
| 
* **Assistenttrenere:** Blanton Collier
* Weeb Ewbank
* Fritz Heisler
* Tim Temerario

 |

| * v
* d
* r
Denver Broncos spillerstall i åpningssesongen 1960 |
| --- |
| 
* 14 Dick Doyle
* 16 George Herring
* 18 Frank Tripucka
* 20 Henry Bell
* 21 Gene Mingo
* 22 Bob Stransky
* 23 Goose Gonsoulin
* 24 Don Allen
* 33 Pete Mangum
* 34 Hardy Brown
* 35 Dave Rolle
* 36 J.W. Brodnax
* 40 Al Carmichael
* 40 Ted Wegert
* 41 Bob McNamara
* 42 Al Romine
* 43 Frank Bernardi
* 50 Fred Broussard
* 51 Mike Nichols
* 52 Frank Kuchta
* 53 Bob Hudson
* 60 Ken Adamson
* 61 Chuck Gavin
* 62 Buddy Alliston
* 63 Dave Strickland
* 64 Bud McFadin
* 65 Joe Young
* 67 Johnny Hatley
* 70 Don King
* 71 Willie Smith
* 72 Hal Smith
* 73 Gordy Holz
* 75 Eldon Danenhauer
* 76 Bill Danenhauer
* 76 Bill Yelverton
* 77 Carl Larpenter
* 81 Bill Jessup
* 83 Johnny Pyeatt
* 84 Al Day
* 85 Jim Greer
* 86 Don Carothers
* 87 Lionel Taylor
* 88 Pat Epperson
* 89 Ken Carpenter
* -- Jack Davis
* -- Tom Dublinski

 |
| 
* **Hovedtrener:** Frank Filchock

 |